คมชัดลึก - วิกิพีเดีย

# คมชัดลึก

### จากวิกิพีเดีย สารานุกรมเสรี

หนังสือพิมพ์คมชัดลึก

คมชัดลึก เป็นหนังสือพิมพ์รายวัน เสนอข่าวทั่วไป ของ บริษัท เอ็นเอสที นิวส์ จำกัด ของเครือเนชั่น มัลติมีเดีย กรุ๊ปก่อตั้งเมื่อวันที่ 16 ตุลาคม พ.ศ. 2544 มี เฉลียว คงตุก เป็นบรรณาธิการ มีคอลัมนิสต์ประจำในเครือคือ สุทธิชัย หยุ่น (เจ้าของคอลัมน์ คิดนอกกรอบ) โสภณ องค์การณ์ (เจ้าของคอลัมน์ เล่นนอกสภา ตีพิมพ์ทุกวันพุธ และเกาที่คัน ตีพิมพ์ทุกวันเสาร์) นอกจากนี้ยังมีคอลัมนิสต์รับเชิญ เช่น คุณหญิง พ.ญ.พรทิพย์ โรจนสุนันท์ พล.อ.บัญชร ชวาญศิลป์ กวี จงกิจถาวร สุจินต์ จันทร์นวล นันทขว้าง สิรสุนทร เจนนิเฟอร์ คิ้ม

## [แก้] รางวัล

คมชัดลึกได้รับรางวัลหนังสือพิมพ์โลก ปีพุทธศักราช 2548 (2005) จากสมาคมหนังสือพิมพ์โลก ซึ่งเป็นหนังสือพิมพ์ของเมืองไทย เพียงฉบับเดียวที่ได้รับรางวัล เมื่อเดือนพฤษภาคม 2548

## [แก้] เหตุการณ์สำคัญของคมชัดลึก

คมชัดลึกได้ขึ้นชื่อว่าเป็นหนังสือพิมพ์ที่มีวิวัฒนาการเติบโตอย่างรวดเร็วที่สุด ด้วยเทคนิคทางการตลาดที่ใช้พรีเซ็นเตอร์ชูคอนเซ็ปต์เด็กขายหนังสือพิมพ์ และมีสโลแกนทำนอง "คมมั้ย... คมมั้ย... คมมั้ย... คม" ซึ่งกลายเป็นวลีติดปากของคนทั่วไป ผนวกกับการที่เนชั่นกรุ๊ปมีพันธมิตรสปอนเซอร์มากมาย จากประสบการณ์ในการทำสื่อด้านธุรกิจ โดยเฉพาะสิ่งพิมพ์ เช่น เดอะเนชั่น กรุงเทพธุรกิจ จนทำให้ผลสำรวจในปีแรกหนังสือพิมพ์คมชัดลึกมียอดจำหน่ายสูงเป็นอันดับ 3 รองจากเดลินิวส์ และไทยรัฐ

คมชัดลึก ตกเป็นผู้ต้องหาในคดีหมิ่นพระบรมเดชานุภาพ จากการตีพิมพ์ข่าวคำปราศรัยของนายสนธิ ลิ้มทองกุล ผู้ก่อตั้งหนังสือพิมพ์ผู้จัดการ และแกนนำเวทีพันธมิตรประชาชนเพื่อประชาธิปไตยอย่างผิดพลาด จนนำไปสู่การระดมคนจากส่วนราชการต่างๆ ให้ฟ้องร้องดำเนินคดี และมีกลุ่มคาราวานคนจนนับพันคน นำโดยนายคำตา แคนบุญจันทร์ นายอรรถฤทธิ์ สิงห์ลอ นายชินวัฒน์ หาบุญพาด นายชูพงศ์ ถี่ถ้วน นายประยูร ครองยศ นายทองเจือ ชาติกิจเจริญ ปิดล้อมอาคารเนชั่นทาวเวอร์เพื่อประท้วงหนังสือพิมพ์ และผู้ชุมนุมใช้วาจากักขัง หน่วงเหนี่ยว และทำร้ายร่างกายพนักงานหญิง ซึ่งเป็นผู้ป่วยโรคมะเร็งและสตรีมีครรภ์จนได้รับบาดเจ็บสาหัส ทางหนังสือพิมพ์คมชัดลึกได้ทำหนังสือขอพระราชทานอภัยโทษต่อสำนักพระราชวัง และสั่งปลดผู้สื่อข่าวที่ปฏิบัติหน้าที่ในวันเกิดเหตุ และนายก่อเขต จันทเลิศลักษณ์ ได้ลาออกจากหนังสือพิมพ์คมชัดลึกเพื่อแสดงความรับผิดชอบ มาตั้งแต่ทราบเรื่องเมื่อหนังสือพิมพ์ถูกตีพิมพ์ออกไป

## [แก้] ลิงก์ภายนอก

- คมชัดลึก

| คมชัดลึก เป็นบทความเกี่ยวกับ วรรณคดี วรรณกรรม หรือหนังสือ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คมชัดลึก ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%A1/%E0%B8%8A/%E0%B8%84%E0%B8%A1%E0%B8%8A%E0%B8%B1%E0%B8%94%E0%B8%A5%E0%B8%B6%E0%B8%81.html".

หมวดหมู่: บทความเกี่ยวกับ วรรณกรรม ที่ยังไม่สมบูรณ์ | หนังสือพิมพ์ | เครือเนชั่น

##### Views

- บทความ
- อภิปราย
- รุ่นปัจจุบัน

##### ค้นหา